Mindenkit megtéveszt az indiai gazdaság?
India gazdasági növekedése a világ élvonalában van, azonban egy friss tanulmány szerint az ázsiai óriás mindenkit megtéveszthet. A valódi növekedés ugyanis jócskán elmaradhat a hivatalosan közölt adatoktól.
Az indiai GDP valódi éves növekedése akár 2,5 százalékponttal is alacsonyabb lehet a hivatalosan közöltnél – ezt állítja egy indiai lap által is közölt kutatás. Az írás akkora port kavart az országban, hogy a miniszterelnök gazdasági tanácsadó testülete hivatalosan visszautasította az eredményt, és arra készülnek, hogy pontról pontra cáfolják a kutatást jegyzõ Arvind Subramanian téziseit – írja a BBC.

Mindazonáltal Subramanian adatai sokakban megnövelték az aggodalmat azzal kapcsolatban, hogy a globális elemzõi közösség nem látja pontosan az indiai gazdaság teljesítményét. Ez pedig nem elhanyagolható probléma, tekintve hogy India tavaly a világ leggyorsabban növekvõ gazdasága volt – legalábbis a hivatalos adatok szerint.

Új módszer, új adatok

A legnagyobb gondot az jelenti, hogy India 2015-ben megváltoztatta a GDP mérésének módszertanát.

Az egyik legfontosabb módosítás az volt, hogy az új eljárás a piaci árakat, és nem az alapvetõ költségeket veszi figyelembe. Ez egyszerûbben fogalmazva azt takarja, hogy míg korábban a nagykereskedelmi árak alapján számolták a gazdaság teljesítményét, addig az új módszer most már a fogyasztók által fizetett piaci (kiskereskedelmi) árakkal számol.

Noha a közgazdászok korábban is kétségeiket fejezték ki az új módszerrel kapcsolatban, Subramanian most megerõsítette a fenntartásokat, és jelezte, a 2011-12-es, illetve a 2016-17-es pénzügyi évek közti teljesítmény hivatalos számai erõsen túlzóak voltak. Míg ugyanis a hivatalos adatok szerint 7 százalékos volt a növekedés, addig a kutató szerint a valódi bõvülés mindössze 4,5 százalék körül lehetett. Subramanian kutatását egyébként elõször a Harvard Egyetemhez köthetõ Centre for International Development publikálta.

Szembenálló valóságok

Az aggodalmakat fokozza, hogy miközben a kormány rekord magas növekedési adatokat közöl, 2017 és 2018 között az indiai munkanélküliség 45 éve nem látott csúcsra emelkedett. Nem meglepõ tehát, hogy még az indiai központi bank korábbi elnöke (az IMF egykori vezetõ közgazdásza) Raghuram Rajan is kétségeinek adott hangot a növekedés hitelességével kapcsolatban – részben épp a magas munkanélküliségi számok miatt.

Az sem véletlen azonban, hogy a kormány igyekszik nagyon határozottan reagálni Subramanian felvetésére. Narendra Modi kormányát ugyanis nemrég választották meg a második terminusra, azonban

az elmúlt idõszakban már egyre többen vetették föl, hogy kétségesek az indiai gazdaságpolitika eredményei.

Azt már Modi is elismerte, hogy India immáron nem a világ leggyorsabban növekvõ gazdasága, de ezzel együtt a monetáris politikát is érték bírálatok.

A központi bank ugyanis magasan tartotta a kamatokat annak érdekében, hogy leszorítsa az inflációt, viszont ennek az volt a következménye, hogy komoly akadályokat gördített az üzleti élet elé – a magas kamatok ugyanis magas hitelfelvételi költségekkel is járnak. Ehhez jön még, hogy az indiai bankok erõsen szenvednek a rossz hitelek terheitõl, aminek következtében még nehezebb a cégeknek friss tõkéhez jutniuk. A jegybank egyébként idén már háromszor is csökkentette a kamatszintet, miután kiderült, hogy a gazdasági növekedés elkezdett lelassulni.

Mindazonáltal Subramanian elemzése nem zárul teljesen pesszimista végkövetkeztetéssel. A szakember ugyanis úgy látja, a lassuló indiai növekedés hatására a kormány rákényszerül arra, hogy kedvezõ reformokat hajtson végre, illetve gazdaságélénkítõ intézkedéseket vezessen be.
GDP gazdaság növekedés India kutatás